जन कल्याणकारी एवं फ्लैगशिप योजनाओं का लाभ आमजन तक पहुंचे-लाहोटी
महिलाएवं बाल विकास विभाग की ओर से समेकित बाल विकास कार्यक्रम के साथ अन्य विभागों के समन्वय को सशक्त बनाने के लिए बुधवार को कलेक्ट्रेट सभागार में एक दिवसीय कन्वर्जेंस कार्यशाला आयोजित हुई। मुख्य अतिथि संभागीय आयुक्त रतन लाहोटी ने कहा कि सरकार की जन कल्याणकारी एवं फ्लैगशिप योजनाओं की सही क्रियान्विति कर आमजन तक लाभ पहुंचाएं। उन्होंने विभागों में आपसी तालमेल बनाए रखने पर जोर दिया और कहा कि इससे योजनाओं और कार्यों की क्रियान्विति सही होगी। उन्होंने राजश्री योजना, महिला सशक्तिकरण, भामाशाह कार्ड एवं स्वास्थ्य बीमा योजना सहित समेकित बाल विकास कार्यक्रमों में पूरी मेहनत से कार्य किए जाने की आवश्यकता बताई। कलेक्टर बिष्णु चरण मल्लिक ने कहा कि महिला एवं बाल विकास की गतिविधियों में गत एक वर्ष में कठिन परिश्रम के साथ सराहनीय कार्य किया है।
hin_Deva hin_Deva